কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কেনিয়া–চীন সম্পর্ক
২০০২ সালের দ্বিপাক্ষিক বাণিজ্যের পরিমাণ ছিল প্রায় ১৮৬.৩৭ মিলিয়ন মার্কিন ডলার; চীন কেনিয়াতে ১৮০.৫৭৬ মিলিয়ন ডলার মূল্যের পণ্য রপ্তানি করে, পক্ষান্তরে মাত্র ৫.৭৯৮ মিলিয়ন ডলারের কেনিয় সামগ্রি আমদানি করে। কেনিয়া থেকে আমদানিকৃত পণ্যসমূহ হল ব্ল্যাক টি, কফি এবং চামড়া।